หนังสือเล่มพิเศษ (3)
(ภาพจาก : ,เฟซบุ๊กสานต่อที่พ่อทำ,),หนังสือ THE VISIONARY ถอดรหัสกษัตริย์ผู้มองเห็นอนาคต ซึ่งจัดทำโดย ทีมงานสานต่อที่พ่อทำ ระบุถึงการสร้างเครือข่ายในฝันที่ว่านี้ให้กลายเป็นจริงในเรื่องการสื่อสาร,ในหลวงก็เริ่มมีแนวคิดที่จะพัฒนาอุปกรณ์การสื่อสารอื่นๆนอกเหนือไปจากสถานีวิทยุ ด้วยทรงมองเห็นว่าเทคโนโลยีการสื่อสารนี่แหละคือกุญแจสำคัญที่จะช่วยให้การงานมีประสิทธิภาพมากขึ้น,อุปกรณ์ชิ้นแรกที่ในหลวงทรงใช้ คือ วิทยุสื่อสาร ที่เริ่มแรกทรงใช้เพื่อแก้ปัญหาจราจรส่วนพระองค์ เนื่องจากทรงทราบว่าเวลาที่เสด็จฯไปงานพระราชพิธีต่างๆ ตำรวจจะปิดกั้นถนนล่วงหน้าเป็นเวลานาน ทรงเกรงว่าประชาชนจะเดือดร้อน จึงโปรดฯให้ตำรวจและกรมราชองครักษ์ติดต่อกันผ่านวิทยุสื่อสาร เพื่อเช็กว่ารถพระที่นั่งแล่นไปถึงไหนแล้ว จะได้ปิดถนนส่วนต่อไปและเปิดถนนส่วนที่แล่นผ่านไปแล้วทันที ร่นระยะเวลาการปิดถนนลงให้สั้นที่สุดเท่าที่จะทำได้,แต่ดูเหมือนนั่นจะไม่ใช่สิ่งที่พระองค์ต้องการอย่างแท้จริง เพราะงานปิดเปิดถนนนี้เป็นแค่ธุระส่วนพระองค์เท่านั้น ยังมีการงานอื่นๆในประเทศที่ต้องการการสื่อสารที่ทั่วถึงและครอบคลุมชัดเจนยิ่งกว่านี้,ด้วยเหตุนี้ พระองค์จึงทรงทดลองค้นหาหนทางการสื่อสารที่ดีที่สุด เพราะหนึ่งในหัวใจสำคัญของการสื่อสาร คือความถูกต้องของข้อมูลที่ได้รับ จึงโปรดฯให้ รศ.ดร.สุธี อักษรกิตติ์ ผู้เชี่ยวชาญด้านสายอากาศ ซึ่งเคยทำงานกับนาซาเข้ามาช่วยพัฒนาระบบ จนเกิดเป็นมาตรฐานใหม่ของสายอากาศที่เรียกว่า รอยัล สแตนดาร์ด (Royal Standard),ขณะที่มาตรฐานของสายอากาศทั่วๆไป จะสูญเสียความชัดเจนจากต้นทางได้ไม่เกินร้อยละสิบ แต่สายอากาศรอยัล สแตนดาร์ดนั้น สูญเสียความชัดเจนจากต้นทางแค่ไม่เกินร้อยละหนึ่งเท่านั้น,ความชัดเจนที่ต่างกัน สร้างความแตกต่างของผลงานไปได้เป็นคนละเรื่องเลยทีเดียว,นอกจากพัฒนาคุณภาพของความชัดเจนแล้ว ในหลวงยังทรงพัฒนาพื้นที่ครอบคลุมของสัญญาณวิทยุอีกด้วย ลองนึกถึงยุคที่การส่งสัญญาณจากกรุงเทพฯไปยังปริมณฑลยังเรียกได้ว่ายาก พระองค์โปรดฯให้พัฒนาสายอากาศคุณภาพสูง ที่สามารถส่งสัญญาณจากเมืองหลวงไปยังหัวเมืองต่างๆได้ทั่วประเทศ ตั้งแต่พิษณุโลก ตราด ประจวบคีรีขันธ์ ไปจนถึงเชียงใหม่ที่อยู่ห่างจากกรุงเทพฯ เกือบ 600 กิโลเมตร,หรือการที่ทรงคิดพัฒนาระบบโทรศัพท์ให้สามารถคุยได้พร้อมกันสามสาย และการนำเครื่องเทเลกซ์ ที่สามารถรับข่าวสารจากหน่วยงานต่างๆได้ตลอด 24 ชั่วโมง เข้ามาใช้ในห้องทรงงาน,ถึงแม้สิ่งที่คิดขึ้นมานั้นจะมีที่สำเร็จบ้าง ล้มเหลวบ้าง แต่สุดท้ายข้อมูลทั้งหมดก็เชื่อมต่อกันเป็นเครือข่ายขนาดยักษ์ พร้อมนำไปใช้ทำงาน, ,หนังสือเล่มนี้ยกตัวอย่างว่าครั้งหนึ่งตอนนํ้าท่วมกรุงเทพฯ บริเวณซอยศูนย์วิจัย ถนนพระราม 9 ถูกทำให้เป็นคันกั้นน้ำเพื่อไม่ให้น้ำทะลักเข้าเขตเมืองมาเป็นระยะเวลาหนึ่ง ในหลวงทรงเห็นดังนั้นก็มีรับสั่งให้ระบายน้ำโดยด่วน เจ้าหน้าที่ก็แย้งพระองค์ว่าฝนกำลังทำท่าจะตก คงปล่อยน้ำไม่ได้ แต่ในหลวงก็ยังทรงยืนกรานให้ระบายน้ำ เพราะพระองค์ทรงดูเรดาร์ของกรมอุตุนิยมวิทยาควบคู่ไปด้วย จึงทราบว่าฝนไม่ตกแน่นอน ควรจะระบายน้ำออก เพื่อให้ประชาชนแถวนั้นไม่ตึงเครียดกับสถานการณ์น้ำมากเกินไป,เหตุการณ์ทั้งหมดที่เล่ามานี้ ในหลวงทรงติดตามสถานการณ์มาจากพระตำหนักทักษิณราชนิเวศน์ จังหวัดนราธิวาส,ที่ทรงทำเช่นนี้ได้ ก็เพราะการสื่อสารที่สมบูรณ์พร้อมทั้งความถูกต้อง ความครอบคลุม และความรวดเร็ว,พระองค์ทรงปฏิรูปการสื่อสารมาก่อนเป็นเวลานานก่อนที่ใครจะคิดถึงการปฏิรูป.,ซี.12,หนังสือเล่มพิเศษ,หนังสือเล่มพิเศษ (2)
หนังสือ THE VISIONARY ถอดรหัสกษัตริย์ผู้มองเห็นอนาคต ซึ่งจัดทำโดย ทีมงานสานต่อที่พ่อทำ ระบุถึงการสร้างเครือข่ายในฝันที่ว่านี้ให้กลายเป็นจริงในเรื่องการสื่อสาร
มุมข้าราชการ,ซี.12,หนังสือเล่มพิเศษ,THE VISIONARY,การสื่อสาร